Føtex' afdelinger i Brønderslev, Aalborg, Frederikshavn og Hjørring har alle indgået en partnerskabsaftale med de respektive kommuner. Aftalen handler om at fastholde folk i job. Aftalen omfatter ca. 950 medarbejdere. Hele aftalen underskrives i Brønderslev tirsdag d. 11. december. Formålet med partnerskabsaftalen er at samarbejde mellem det offentlige og private virksomheder om at fastholde medarbejdere på arbejdsmarkedet, også selvom de skulle blive ramt af sygdom eller andre problemer. Mangel på arbejdskraft Ifølge borgmester Mikael Klitgaard, Brønderslev, er det positivt, hver gang en virksomhed indgår en aftale. - I dag er Danmarks problem ikke stor arbejdsløshed, snarere manglen på arbejdskraft, siger han Både Føtex og kommunerne stiller en kontaktperson til rådighed i aftalen. De har til opgave at snakke sammen og koordinere. Ud over fastholdelsesdelen så forpligter Føtex sig også til at prioritere rekruttering af ansatte fra de pågældende kommuner. - Det betyder jo meget for flexjobbere og lign. som vi skal have i arbejde, og samtidig hjælper vi virksomhederne med at finde de helt rigtige personer", forklarer Mikael Klitgaard.

Opsummering:
Fire nordjyske kommuner indgår aftale med Føtex